CELEX: 32011R0149
Language: fi
Date: 2011-02-18 00:00:00
Title: Komission asetus (EU) N:o 149/2011, annettu 18 päivänä helmikuuta 2011 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen parannusten osalta  ETA:n kannalta merkityksellinen teksti

19.2.2011   
            
            
               FI
            
            
               Euroopan unionin virallinen lehti
            
            
               L 46/1
            
         KOMISSION ASETUS (EU) N:o 149/2011,
   annettu 18 päivänä helmikuuta 2011,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen parannusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen N:o (EY) 1606/2002 mukaisesti 3 päivänä marraskuuta 2008 annetulla komission asetuksella (EY) N:o 1126/2008 (2) hyväksyttiin tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008.
            
         
               (2)
            
            
               Kansainvälinen tilinpäätösstandardilautakunta (International Accounting Standards Board, IASB) julkaisi 10 päivänä toukokuuta 2010 asiakirjan ”IFRS-standardeihin tehdyt parannukset”, jäljempänä ’parannukset’, osana jokavuotista prosessiaan, jolla pyritään yksinkertaistamaan ja selventämään kansainvälisiä tilinpäätösstandardeja. Suurin osa muutoksista on selvennyksiä ja korjauksia voimassa oleviin IFRS-standardeihin tai muutoksia, jotka johtuvat kyseisiin standardeihin aikaisemmin tehdyistä muutoksista. Kolmella muutoksella (kaksi muutosta IFRS 1:een ja yksi muutos IAS 34:een) muutetaan voimassa olevia vaatimuksia, tai niillä annetaan lisäohjeistusta kyseisten vaatimusten täytäntöönpanosta.
            
         
               (3)
            
            
               Tilinpäätöskysymysten asiantuntijakomitean (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että parannukset ovat asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukaisia. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Sen vuoksi asetusta (EY) N:o 1126/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               (1)
            
            
               Muutetaan kansainvälinen tilinpäätösstandardi IFRS 1 tämän asetuksen liitteen mukaisesti.
            
         
               (2)
            
            
               Muutetaan kansainvälinen tilinpäätösstandardi IFRS 7 tämän asetuksen liitteen mukaisesti.
            
         
               (3)
            
            
               Muutetaan kansainvälinen tilinpäätösstandardi IFRS 3 tämän asetuksen liitteen mukaisesti.
            
         
               (4)
            
            
               Muutetaan kansainvälinen tilinpäätösstandardi IAS 1 tämän asetuksen liitteen mukaisesti.
            
         
               (5)
            
            
               Muutetaan kansainvälinen tilinpäätösstandardi IAS 34 tämän asetuksen liitteen mukaisesti.
            
         
               (6)
            
            
               Muutetaan kansainvälisten tilinpäätöskysymysten tulkintakomitean tulkinta IFRIC 13 tämän asetuksen liitteen mukaisesti.
            
         
               (7)
            
            
               Muutetaan IFRS 7, IAS 32 ja IAS 39 IFRS 3:een tehdyissä muutoksissa esitetyllä tavalla tämän asetuksen liitteen mukaisesti.
            
         
               (8)
            
            
               Muutetaan IAS 21, IAS 28 ja IAS 31 IAS 27:ään tehdyissä muutoksissa esitetyllä tavalla tämän asetuksen liitteen mukaisesti.
            
         2 artikla
   Yritysten on sovellettava 1 artiklan 3, 7 ja 8 kohdassa tarkoitettuja muutoksia viimeistään sen ensimmäisen tilikauden alusta, joka alkaa 30 päivän kesäkuuta 2010 jälkeen.
   Yritysten on sovellettava 1 artiklan 1, 2, 4, 5 ja 6 kohdassa tarkoitettuja muutoksia viimeistään sen ensimmäisen tilikauden alusta, joka alkaa 31 päivän joulukuuta 2010 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
      Tehty Brysselissä 18 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
         IFRS-standardeihin tehdyt parannukset
      
      ”Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:ltä internetosoitteesta www.iasb.org”.
      
         IFRS-standardeihin tehdyt parannukset
      
      
         Muutokset IFRS 1:een Ensimmäinen IFRS-standardien käyttöönotto
         
      
      Muutetaan kappaleita 27 ja 32. Lisätään kappale 27A, otsikko ja kappaleet 31B ja 39E.
      ESITTÄMISTAPA JA TILINPÄÄTÖKSESSÄ ESITETTÄVÄT TIEDOT
      
                  27
               
               
                  IAS 8:aa ei sovelleta sellaisiin tilinpäätöksen laatimisperiaatteiden muutoksiin, joita yhteisö tekee ottaessaan IFRS-standardit käyttöön, eikä muihin kyseisten laatimisperiaatteiden muutoksiin ennen kuin yhteisö on esittänyt ensimmäisen IFRS-tilinpäätöksensä. Sen vuoksi IAS 8:ssa olevat tilinpäätöksen laatimisperiaatteiden muutoksia koskevat vaatimukset eivät koske yhteisön ensimmäistä IFRS-tilinpäätöstä.
               
            
                  27A
               
               
                  Jos yhteisö muuttaa ensimmäisen IFRS-tilinpäätöksensä kattaman kauden aikana tilinpäätöksen laatimisperiaatteitaan tai tähän IFRS-standardiiin sisältyvien helpotusten käyttöä, sen on annettava selostus ensimmäisen IFRS-osavuosikatsauksensa ja ensimmäisen IFRS-tilinpäätöksensä välisistä muutoksista kappaleen 23 mukaisesti ja päivitettävä kappaleen 24 kohdissa (a) ja (b) vaaditut täsmäytyslaskelmat.
               
            
         Oletushankintamenon käyttö hintasäänneltyihin toimintoihin
      
      
                  31B
               
               
                  Jos yhteisö käyttää kappaleessa D8B tarkoitettua helpotusta hintasäänneltyihin toimintoihin, sen on esitettävä tilinpäätöksessä tieto tästä sekä perusteesta, jolla kirjanpitoarvot oli määritetty aiemman tilinpäätösnormiston mukaisesti.
               
            
         Osavuosikatsaukset
      
      
                  32
               
               
                  Kappaleen 23 noudattaminen edellyttää, että mikäli yhteisö esittää ensimmäisen IFRS-tilinpäätöksensä kattaman kauden osasta IAS 34:n mukaisen osavuosikatsauksen, yhteisön on täytettävä IAS 34:n vaatimusten lisäksi seuraavat vaatimukset:
                  
                              (a)
                           
                           
                              Jos yhteisö on esittänyt osavuosikatsauksen välittömästi edeltävän tilikauden vastaavalta osavuosijaksolta, kunkin osavuosikatsauksen on sisällettävä:
                              
                                          (i)
                                       
                                       
                                          täsmäytyslaskelma seuraavien erien välillä: aiemman tilinpäätösnormiston mukainen oma pääoma vastaavan vertailuosavuosijakson lopussa ja IFRS-standardien mukainen oma pääoma kyseisenä ajankohtana; ja
                                       
                                    
                                          (ii)
                                       
                                       
                                          täsmäytyslaskelma vastaavan vertailuosavuosijakson IFRS-standardien mukaiseen laajaan tulokseen nähden (sekä osavuosijaksolta että tilikauden alusta osavuosijakson loppuun). Täsmäytyslaskelman on lähdettävä aiemman tilinpäätösnormiston mukaisesta saman ajanjakson laajasta tuloksesta tai, jos yhteisö ei ole esittänyt tällaista lukua, aiemman tilinpäätösnormiston mukaisesta voitosta tai tappiosta.
                                       
                                    
                        
                              (b)
                           
                           
                              Kohdan (a) edellyttämien täsmäytyslaskelmien lisäksi yhteisön ensimmäisen IAS 34:n mukaisen osavuosikatsauksen, joka laaditaan ensimmäisen IFRS-tilinpäätöksen kattaman kauden osasta, on sisällettävä kappaleen 24 kohdissa (a) ja (b) (kappaleiden 25 ja 26 mukaisilla täsmennyksillä täydennettyinä) kuvatut täsmäytyslaskelmat tai viittaus toiseen julkistettuun asiakirjaan, joka sisältää kyseiset täsmäytyslaskelmat.
                           
                        
                              (c)
                           
                           
                              Jos yhteisö muuttaa tilinpäätösperiaatteitaan tai tähän IFRS-standardiin sisältyvien helpotusten käyttöä, sen on annettava selostus muutoksista kussakin osavuosikatsauksessa kappaleen 23 mukaisesti ja päivitettävä kohdissa (a) ja (b) vaaditut täsmäytyslaskelmat.
                           
                        
            VOIMAANTULO
      
                  39E
               
               
                  Toukokuussa 2010 julkaistu asiakirja IFRS-standardeihin tehdyt parannukset aiheutti kappaleiden 27A, 31B ja D8B lisäämisen sekä muutoksia kappaleisiin 27 ja 32, kappaleen D1 kohtaan (c) ja kappaleeseen D8. Yhteisön on sovellettava näitä muutoksia 1.1.2011 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. Yhteisöt, jotka ovat ottaneet IFRS-standardit käyttöön IFRS 1:n voimaantuloa edeltävinä kausina tai soveltaneet IFRS 1:tä edellisellä kaudella, saavat soveltaa kappaleeseen D8 tehtyä muutosta takautuvasti ensimmäisellä tilikaudella muutoksen voimaantulon jälkeen. Yhteisön, joka soveltaa kappaletta D8 takautuvasti, on annettava tästä tieto.
               
            
         Muutos IFRS 1:n Ensimmäinen IFRS-standardien käyttöönotto liitteeseen D
      
      Muutetaan kappaleen D1 kohtaa (c) ja kappaletta D8 sekä lisätään kappale D8B.
      
                  D1
               
               
                  Yhteisö saa käyttää yhtä tai useampaa seuraavista helpotuksista:
                  …
                  
                              (c)
                           
                           
                              oletushankintameno (kappaleet D5–D8B);
                           
                        …
               
            
         Oletushankintameno
      
      
                  D8
               
               
                  IFRS-tilinpäätöksen ensilaatija on saattanut aiempaa tilinpäätösnormistoa noudattaessaan määrittää joillekin tai kaikille varoille ja veloille oletushankintamenon arvostamalla ne tietyn päivän käypään arvoon esimerkiksi sellaisen tapahtuman kuin yksityistämisen tai listautumisannin vuoksi.
                  
                              (a)
                           
                           
                              Jos arvostuspäivä on sama tai aikaisempi kuin IFRS-standardeihin siirtymispäivä, yhteisö saa käyttää tällaisia tietystä tapahtumasta johtuvia käypiä arvoja IFRS-standardien mukaisina kyseisen arvostusajankohdan oletushankintamenoina.
                           
                        
                              (b)
                           
                           
                              Jos arvostuspäivä on myöhempi kuin IFRS-standardeihin siirtymispäivä, mutta ensimmäisen IFRS-tilinpäätöksen kattaman kauden aikana, tietystä tapahtumasta johtuvia käypiä arvoja saa käyttää oletushankintamenoina, kun tapahtuma toteutuu. Yhteisön on kirjattava tästä johtuvat oikaisut arvostuspäivänä suoraan kertyneisiin voittovaroihin (tai johonkin muuhun oman pääoman erään, jos niin on asianmukaista). Yhteisön on IFRS-standardeihin siirtymispäivänä joko määritettävä oletushankintameno soveltamalla kappaleiden D5–D7 mukaisia kriteerejä tai määritettävä varat ja velat tämän IFRS-standardin muiden vaatimusten mukaisesti.
                           
                        
            
                  D8B
               
               
                  Joillakin yhteisöillä on hallussaan aineellisia tai aineettomia käyttöomaisuushyödykkeitä, joita käytetään tai joita on aikaisemmin käytetty hintasäännellyissä toiminnoissa. Tällaisten erien kirjanpitoarvoon voi sisältyä määriä, jotka on määritetty aiemman tilinpäätösnormiston mukaisesti, mutta jotka eivät ole aktivoitavissa IFRS-standardien mukaisesti. Tällöin ensilaatija saa käyttää oletushankintamenona tällaisen hyödykkeen aiemman tilinpäätösnormiston mukaista IFRS-standardeihin siirtymispäivän kirjanpitoarvoa. Jos yhteisö soveltaa tätä helpotusta johonkin hyödykkeeseen, sen ei tarvitse soveltaa sitä kaikkiin hyödykkeisiin. Yhteisön on IFRS-standardeihin siirtymispäivänä tehtävä arvonalentumistesti IAS 36:n mukaisesti jokaiselle erälle, johon helpotusta käytetään. Tätä kappaletta sovellettaessa kyse on hintasäännellyistä toiminnoista, jos kyseisillä toiminnoilla tuotetaan tavaroita tai palveluja asiakkaille hinnoilla, jotka on vahvistanut toimivaltainen taho, jolla on valtuudet vahvistaa asiakkaita sitovia hintoja, joilla on määrä kattaa yhteisölle hintasäänneltyjen tavaroiden tai palvelujen tuottamisesta aiheutuvat menot ja taata yhteisölle tietty tuotto. Tietty tuotto voi olla vähimmäismäärä tai vaihteluväli, ja sen ei tarvitse olla kiinteä tai taattu tuotto.
               
            
         Muutokset IFRS 3:een Liiketoimintojen yhdistäminen
         
      
      Muutetaan kappaletta 19, kappaletta 30 edeltävää otsikkoa ja kappaletta 30. Lisätään kappaleet 64B, 64C ja 65A–65E.
      HANKINTAMENETELMÄ
      
         Arvostamisperiaate
      
      
                  19
               
               
                  Hankkijaosapuolen on jokaisessa liiketoimintojen yhdistämisessä arvostettava hankinta-ajankohtana sellaiset määräysvallattomilla omistajilla hankinnan kohteessa olevien osuuksien komponentit, jotka ovat senhetkisiä omistusosuuksia ja jotka oikeuttavat haltijansa yhteisön purkautuessa suhteelliseen osuuteen yhteisön nettovarallisuudesta, joko:
                  
                              (a)
                           
                           
                              käypään arvoon; tai
                           
                        
                              (b)
                           
                           
                              määrään, joka vastaa senhetkisten omistukseen oikeuttavien instrumenttien suhteellista osuutta hankinnan kohteen yksilöitävissä olevan nettovarallisuuden kirjatuista määristä.
                           
                        Kaikki muut määräysvallattomien omistajien osuuksien komponentit on arvostettava niiden hankinta-ajankohdan käypiin arvoihin, elleivät IFRS-standardit vaadi muuta arvostusperustetta.
               
            
         Poikkeukset kirjaamis- tai arvostamisperiaatteista
      
      
         Poikkeukset arvostamisperiaatteesta
      
      
         Osakeperusteisesti maksettavat liiketoimet
      
      
                  30
               
               
                  Hankkijaosapuolen on arvostettava velka tai oman pääoman ehtoinen instrumentti, joka liittyy hankinnan kohteen osakeperusteisesti maksettaviin liiketoimiin tai hankinnan kohteen osakeperusteisesti maksettavien liiketoimien korvaamiseen hankkijaosapuolen osakeperusteisesti maksettavilla liiketoimilla, hankinta-ajankohtana IFRS 2:ssa Osakeperusteiset maksut kuvatun menetelmän mukaisesti. (Tässä IFRS-standardissa kyseisen menetelmän soveltamisen tuloksena saatavaa määrää nimitetään osakeperusteisesti maksettavan liiketoimen ”markkinaperusteiseksi arvoksi”.)
               
            VOIMAANTULO JA SIIRTYMÄSÄÄNNÖT
      
         Voimaantulo
      
      
                  64B
               
               
                  Toukokuussa 2010 julkaistu asiakirja IFRS-standardeihin tehdyt parannukset aiheutti muutoksia kappaleisiin 19, 30 ja B56 sekä kappaleiden B62A ja B62B lisäämisen. Yhteisön on sovellettava näitä muutoksia 1.7.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. Soveltamisen tulisi olla ei-takautuvaa siitä ajankohdasta lukien, jona yhteisö sovelsi tätä IFRS-standardia ensimmäisen kerran.
               
            
                  64C
               
               
                  Toukokuussa 2010 julkaistu asiakirja IFRS-standardeihin tehdyt parannukset aiheutti kappaleiden 65A–65E lisäämisen. Yhteisön on sovellettava näitä muutoksia 1.7.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto. Muutoksia on sovellettava ehdollisten vastikkeiden eriin, jotka ovat syntyneet sellaisista liiketoimintojen yhdistämisistä, joissa hankinta-ajankohta on ennen tämän IFRS-standardin, sellaisena kuin se on julkaistu vuonna 2008, käyttöönottoa.
               
            
         Siirtymäsäännöt
      
      
                  65A
               
               
                  Ehdollisten vastikkeiden komponentteja, jotka ovat syntyneet sellaisista liiketoimintojen yhdistämisistä, joissa hankinta-ajankohta on ennen tämän IFRS-standardin, sellaisena kuin se on julkaistu vuonna 2008, käyttöönottoa, ei saa oikaista, kun tätä IFRS-standardia sovelletaan ensimmäisen kerran. Kappaleita 65B-65E on sovellettava näiden erien myöhemmässä kirjanpitokäsittelyssä. Kappaleita 65B–65E ei saa soveltaa kirjanpitokäsittelyyn, joka koskee ehdollisten vastikkeiden komponentteja, jotka ovat syntyneet sellaisista liiketoimintojen yhdistämisistä, joissa hankinta-ajankohta on sama tai myöhempi kuin ajankohta, jona tätä IFRS-standardia, sellaisena kuin se on julkaistu vuonna 2008, on sovellettu ensimmäisen kerran. Kappaleissa 65B–65E liiketoimintojen yhdistäminen tarkoittaa yksinomaan sellaisia liiketoimintojen yhdistämisiä, joissa hankinta-ajankohta on ennen tämän IFRS-standardin, sellaisena kuin se on julkaistu vuonna 2008, käyttöönottoa.
               
            
                  65B
               
               
                  Jos liiketoimintojen yhdistämistä koskevassa sopimuksessa määrätään yhdistämisen hankintamenon oikaisusta, joka riippuu tulevaisuuden tapahtumista, hankkijaosapuolen on sisällytettävä kyseisen oikaisun määrä yhdistämisen hankintamenoon hankinta-ajankohtana, jos oikaisu on todennäköinen ja luotettavasti määritettävissä.
               
            
                  65C
               
               
                  Liiketoimintojen yhdistämistä koskevassa sopimuksessa saatetaan määrätä yhdistämisen hankintamenon oikaisuista, jotka riippuvat yhdestä tai useammasta tulevaisuuden tapahtumasta. Oikaisun ehtona voi olla esimerkiksi tietyn tulostason säilyttäminen tai saavuttaminen tulevilla kausilla tai liikkeeseen laskettujen instrumenttien markkinahinnan säilyttäminen. Tällaisen oikaisun määrä on yleensä mahdollista arvioida liiketoimintojen yhdistämisen alkuperäisen kirjanpitokäsittelyn tapahtuessa informaation luotettavuutta vaarantamatta, vaikka epävarmuutta onkin jonkin verran. Jos tulevaisuuden tapahtumat eivät toteudu tai arviota on tarpeellista muuttaa, liiketoimintojen yhdistämisen hankintamenoa on oikaistava vastaavasti.
               
            
                  65D
               
               
                  Kun liiketoimintojen yhdistämistä koskevassa sopimuksessa määrätään tällaisesta oikaisusta, kyseistä oikaisua ei kuitenkaan sisällytetä yhdistämisen hankintamenoon yhdistämisen alkuperäisen kirjanpitokäsittelyn tapahtuessa, jos se joko ei ole todennäköinen tai ei ole määritettävissä luotettavasti. Jos kyseinen oikaisu myöhemmin tulee todennäköiseksi ja on määritettävissä luotettavasti, lisävastiketta on käsiteltävä liiketoimintojen yhdistämisen hankintamenon oikaisuna.
               
            
                  65E
               
               
                  Joissakin tapauksissa hankkijaosapuoli saattaa joutua myöhemmin suorittamaan myyjälle maksun korvauksena hankkijaosapuolen hankinnan kohdetta koskevan määräysvallan saamiseksi luovuttamien varojen, sen liikkeeseen laskemien oman pääoman ehtoisten instrumenttien tai sille syntyneiden tai sen vastattavikseen ottamien velkojen arvon vähentymisestä. Näin on esimerkiksi silloin, kun hankkijaosapuoli takaa niiden oman tai vieraan pääoman instrumenttien markkinahinnan, jotka lasketaan liikkeeseen osana liiketoimintojen yhdistämisen hankintamenoa, ja se joutuu laskemaan liikkeeseen lisää oman tai vieraan pääoman ehtoisia instrumentteja alkuperäiseen hankintamenoon pääsemiseksi. Tällöin ei kirjata lisäystä liiketoimintojen yhdistämisen hankintamenoon. Jos kyseessä ovat oman pääoman ehtoiset instrumentit, lisäsuorituksen käypää arvoa vastaa alun perin liikkeeseen lasketuille instrumenteille osoitetun arvon samansuuruinen vähentyminen. Jos kyseessä ovat vieraan pääoman ehtoiset instrumentit, lisäsuorituksen katsotaan olevan alkuperäisestä liikkeeseenlaskusta johtuvan ylikurssin vähennystä tai alikurssin lisäystä.
               
            
         Soveltamisohjeistus
      
      Muutetaan liitteessä B kappaletta B56, kappaleen B56 alaviitettä, kappaleen B62 jäljessä olevaa otsikkoa sekä lisätään kappaleet B62A ja B62B.
      SEN RATKAISEMINEN, MITÄ KUULUU LIIKETOIMINTOJEN YHDISTÄMISTAPAHTUMAAN (KAPPALEIDEN 51 JA 52 SOVELTAMINEN)
      
         Hankinnan kohteen henkilöstön palkitsemisjärjestelyjen vaihtaminen hankkijaosapuolen osakeperusteisiin palkitsemisjärjestelyihin (kappaleen 52(b) soveltaminen)
      
      
                  B56
               
               
                  Hankkijaosapuoli voi vaihtaa hankinnan kohteen henkilöstön palkitsemisjärjestelyjä hankkijaosapuolen omiksi osakeperusteisiksi palkitsemisjärjestelyiksi (1) (korvaavat palkitsemisjärjestelyt). Liiketoimintojen yhdistämisen yhteydessä tapahtuvia osakeoptioiden tai muiden osakeperusteisten palkitsemisjärjestelyjen vaihtoja käsitellään kirjanpidossa osakeperusteisten palkitsemisjärjestelyjen muutoksina IFRS 2:n Osakeperusteiset maksut mukaisesti. Jos hankkijaosapuoli korvaa hankinnan kohteen palkitsemisjärjestelyt toisilla järjestelyillä, hankkijaosapuolen korvaavien palkitsemisjärjestelyjen markkinaperusteinen arvo on otettava kokonaan tai osaksi huomioon määritettäessä liiketoimintojen yhdistämisessä luovutettua vastiketta. Kappaleet B57–B62 sisältävät ohjeistusta siitä, kuinka markkinaperusteinen arvo kohdistetaan.
                  Kuitenkin tilanteissa, joissa hankinnan kohteen palkitsemisjärjestelyt lakkaisivat olemasta voimassa liiketoimintojen yhdistämisen seurauksena, ja jos hankkijaosapuoli korvaa nämä palkitsemisjärjestelyt toisilla järjestelyillä, vaikka se ei ole siihen velvollinen, korvaavien palkitsemisjärjestelyjen koko markkinaperusteinen määrä on merkittävä hankinnan jälkeiseen tilinpäätökseen palkkamenona IFRS 2:n mukaisesti. Tämä tarkoittaa, ettei mitään osaa näiden palkitsemisjärjestelyjen markkinaperusteisesta arvosta saa ottaa huomioon määritettäessä liiketoimintojen yhdistämisessä luovutettua vastiketta. Hankkijaosapuoli on velvollinen korvaamaan hankinnan kohteen palkitsemisjärjestelyt toisilla järjestelyillä, jos hankinnan kohde tai sen henkilöstö pystyy vaatimaan tällaista korvaamista. Tätä ohjeistusta sovellettaessa hankkijaosapuoli on velvollinen korvaamaan hankkijaosapuolen palkitsemisjärjestelyt muilla järjestelyillä esimerkiksi, jos korvaamista edellytetään:
                  
                              (a)
                           
                           
                              hankintasopimuksen ehdoissa;
                           
                        
                              (b)
                           
                           
                              hankinnan kohteen palkitsemisjärjestelyjen ehdoissa; tai
                           
                        
                              (c)
                           
                           
                              sovellettavassa lainsäädännössä tai sovellettavissa määräyksissä.
                           
                        
            
         Omana pääomana maksettavat hankinnan kohteen osakeperusteiset liiketoimet
      
      
                  B62A
               
               
                  Hankinnan kohteella saattaa olla avoimena olevia osakeperusteisesti maksettavia liiketoimia, joita hankkijaosapuoli ei vaihda omiksi osakeperusteisiksi maksettaviksi liiketoimikseen. Jos hankinnan kohteen osakeperusteisesti maksettaviin liiketoimiin on syntynyt oikeus, ne luetaan osaksi määräysvallattomien omistajien osuutta hankinnan kohteessa, ja ne arvostetaan markkinaperusteiseen arvoonsa. Jos niihin ei ole syntynyt oikeutta, ne arvostetaan markkinaperusteiseen arvoonsa ikään kuin hankinta-ajankohta olisi niiden myöntämisajankohta kappaleiden 19 ja 30 mukaisesti.
               
            
                  B62B
               
               
                  Osaperusteisesti maksettavien liiketoimien, joihin ei ole syntynyt oikeutta, markkinaperusteinen arvo kohdistetaan määräysvallattomien omistajien osuuteen sen suhdeluvun perusteella, joka saadaan jakamalla oikeuden syntymisajanjakson jo kulunut osuus koko oikeuden syntymisajanjakson pituudella tai osakeperusteisesti maksettavan liiketoimen alkuperäisellä oikeuden syntymisajanjaksolla sen mukaan, kumpi niistä on pidempi. Saldo kohdistetaan yhdistämisen jälkeiseen työsuoritukseen.
               
            
         Liite IFRS 3:n muutoksiin
         
            Muutokset muihin IFRS-standardeihin
         
         
            IFRS 7   
               Rahoitusinstrumentit: tilinpäätöksessä esitettävät tiedot
            
         
         Muutetaan kappaletta 44B, ja lisätään kappale 44K.
         VOIMAANTULO JA SIIRTYMÄSÄÄNNÖT
         
                     44B
                  
                  
                     IFRS 3 (sellaisena kuin se on uudistettuna vuonna 2008) aiheutti kappaleen 3 kohdan (c) poistamisen. Yhteisön on sovellettava tätä muutosta 1.7.2009 tai sen jälkeen alkavilla tilikausilla. Jos yhteisö soveltaa IFRS 3:a (sellaisena kuin se on uudistettuna vuonna 2008) aikaisemmalla kaudella, myös muutosta on sovellettava tällä aikaisemmalla kaudella. Muutosta ei kuitenkaan sovelleta ehdolliseen vastikkeeseen, joka on syntynyt sellaisessa liiketoimintojen yhdistämisessä, jossa hankinta-ajankohta on ennen IFRS 3:n (sellaisena kuin se on uudistettuna vuonna 2008) käyttöönottoa. Yhteisön on sen sijaan käsiteltävä tällaista vastiketta IFRS 3:n (sellaisena kuin se on muutettuna vuonna 2010) kappaleiden 65A–65E mukaisesti.
                  
               
                     44K
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 44B. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua.
                  
               
            IAS 32   
               Rahoitusinstrumentit: esittämistapa
            
         
         Muutetaan kappaletta 97B, ja lisätään kappale 97G.
         VOIMAANTULO JA SIIRTYMÄSÄÄNNÖT
         
                     97B
                  
                  
                     IFRS 3 (sellaisena kuin se on uudistettuna vuonna 2008) aiheutti kappaleen 4 kohdan (c) poistamisen. Yhteisön on sovellettava tätä muutosta 1.7.2009 tai sen jälkeen alkavilla tilikausilla. Jos yhteisö soveltaa IFRS 3:a (sellaisena kuin se on uudistettuna vuonna 2008) aikaisemmalla kaudella, myös muutosta on sovellettava tällä aikaisemmalla kaudella. Muutosta ei kuitenkaan sovelleta ehdolliseen vastikkeeseen, joka on syntynyt sellaisessa liiketoimintojen yhdistämisessä, jossa hankinta-ajankohta on ennen IFRS 3:n (sellaisena kuin se on uudistettuna 2008) käyttöönottoa. Yhteisön on sen sijaan käsiteltävä tällaista vastiketta IFRS 3:n (sellaisena kuin se on muutettuna vuonna 2010) kappaleiden 65A–65E mukaisesti.
                  
               
                     97G
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 97B. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua.
                  
               
            IAS 39   
               Rahoitusinstrumentit: kirjaaminen ja arvostaminen
            
         
         Muutetaan kappaletta 103D, ja lisätään kappale 103N.
         VOIMAANTULO JA SIIRTYMÄSÄÄNNÖT
         
                     103D
                  
                  
                     IFRS 3 (sellaisena kuin se on uudistettuna vuonna 2008) aiheutti kappaleen 2 kohdan (f) poistamisen. Yhteisön on sovellettava tätä muutosta 1.7.2009 tai sen jälkeen alkavilla tilikausilla. Jos yhteisö soveltaa IFRS 3:a (sellaisena kuin se on uudistettuna vuonna 2008) aikaisemmalla kaudella, myös muutosta on sovellettava tällä aikaisemmalla kaudella. Muutosta ei kuitenkaan sovelleta ehdolliseen vastikkeeseen, joka on syntynyt sellaisessa liiketoimintojen yhdistämisessä, jossa hankinta-ajankohta on ennen IFRS 3:n (sellaisena kuin se on uudistettuna vuonna 2008) käyttöönottoa. Yhteisön on sen sijaan käsiteltävä tällaista vastiketta IFRS 3:n (sellaisena kuin se on muutettuna vuonna 2010) kappaleiden 65A–65E mukaisesti.
                  
               
                     103N
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 103D. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua.
                  
               
            Muutokset IFRS 7:ään   
               Rahoitusinstrumentit: tilinpäätöksessä esitettävät tiedot
            
         
         Lisätään kappale 32A. Muutetaan kappaleita 34 ja 36–38. Lisätään kappale 44L.
         RAHOITUSINSTRUMENTEISTA JOHTUVIEN RISKIEN LUONNE JA LAAJUUS
         
                     32A
                  
                  
                     Laadullisten tietojen esittäminen määrällisten tietojen yhteydessä antaa käyttäjille mahdollisuuden yhdistää toisiinsa liittyviä tilinpäätöstietoja ja tällä tavoin muodostaa kokonaiskuvan rahoitusinstrumenteista johtuvien riskien luonteesta ja laajuudesta. Laadullisten ja määrällisten tietojen keskinäisen vaikutuksen avulla käyttäjät pystyvät esitettyjen tietojen perusteella paremmin arvioimaan riskejä, joille yhteisö on alttiina.
                  
               
            Määrälliset tiedot
         
         
                     34
                  
                  
                     Yhteisön on esitettävä kunkin rahoitusinstrumenteista johtuvan riskityypin osalta:
                     
                                 (a)
                              
                              
                                 yhteenveto kyseistä yhteisöön kohdistuvaa riskiä koskevista määrällisistä tiedoista raportointikauden päättymispäivänä. Tietojen on perustuttava informaatioon, joka on annettu sisäisesti yhteisön johtoon kuuluville avainhenkilöille (määritelty IAS 24:ssä Lähipiiriä koskevat tiedot tilinpäätöksessä), esimerkiksi yhteisön hallitukselle tai toimitusjohtajalle.
                              
                           
                                 (b)
                              
                              
                                 kappaleissa 36–42 vaaditut tilinpäätöksessä esitettävät tiedot siltä osin kuin niitä ei ole esitetty kohdan (a) mukaisesti.
                              
                           
                                 (c)
                              
                              
                                 riskikeskittymät, elleivät ne käy ilmi kohtien (a) ja (b) mukaisesti esitetyistä tiedoista.
                              
                           
               
            Luottoriski
         
         
                     36
                  
                  
                     Yhteisön on esitettävä tilinpäätöksessään jokaisen rahoitusinstrumenttien luokan osalta:
                     
                                 (a)
                              
                              
                                 rahamäärä, joka parhaiten kuvaa yhteisön luottoriskin enimmäismäärää raportointikauden päättymispäivänä ottamatta huomioon hallussa olevia vakuuksia tai muita luoton laatua parantavia eriä (esim. netotussopimukset, joiden perusteella eriä ei voi IAS 32:n mukaisesti vähentää toisistaan); tätä tietoa ei vaadita rahoitusinstrumenteista, joiden kirjanpitoarvo kuvaa parhaiten luottoriskin enimmäismäärää.
                              
                           
                                 (b)
                              
                              
                                 kuvaus sellaisista vakuutena hallussa olevista panteista ja muista luoton laatua parantavista eristä ja niiden taloudellisesta vaikutuksesta (esim. määrällinen tieto siitä, missä laajuudessa pantit ja muut luoton laatua parantavat erät vähentävät luottoriskiä), jotka liittyvät luottoriskin enimmäismäärää parhaiten kuvaavaan määrään (joka on esitetty kohdan (a) mukaisesti tai jota kuvaa rahoitusinstrumentin kirjanpitoarvo).
                              
                           
                                 (c)
                              
                              
                                 informaatiota sellaisten rahoitusvarojen luoton laadusta, joihin liittyvä suoritus ei ole viivästynyt ja joiden arvo ei ole alentunut.
                              
                           
                                 (d)
                              
                              
                                 [poistettu]
                              
                           
               
            Rahoitusvarat, joihin liittyvä suoritus on viivästynyt tai joiden arvo on alentunut
         
         
                     37
                  
                  
                     Yhteisön on esitettävä tilinpäätöksessään jokaisen rahoitusvarojen luokan osalta:
                     
                                 (a)
                              
                              
                                 sellaisten rahoitusvarojen ikäjakauma, joihin liittyvä suoritus on raportointikauden päättymispäivänä viivästynyt, mutta joiden arvo ei ole alentunut; ja
                              
                           
                                 (b)
                              
                              
                                 erittely rahoitusvaroista, joiden on yksittäin tarkasteltuina todettu olevan arvoltaan alentuneita raportointikauden päättymispäivänä, mukaan luettuina ne tekijät, jotka yhteisö on ottanut huomioon määrittäessään, onko niiden arvo alentunut.
                              
                           
                                 (c)
                              
                              
                                 [poistettu]
                              
                           
               
            Saadut vakuudet ja muut luoton laatua parantavat erät
         
         
                     38
                  
                  
                     Jos yhteisö saa kauden aikana rahoitusvaroja tai muita varoja ottamalla omistukseensa vakuutena hallussaan olevan pantin tai vaatimalla muita luoton laatua parantavia eriä (esim. takauksia) ja kyseiset varat täyttävät muissa IFRS-standardeissa asetetut kirjaamiskriteerit, yhteisön on esitettävä hallussaan raportointikauden päättymispäivänä olevista tällaisista varoista tilinpäätöksessään:
                     
                                 (a)
                              
                              
                                 varojen luonne ja kirjanpitoarvo; ja
                              
                           
                                 (b)
                              
                              
                                 mikäli varat eivät ole helposti vaihdettavissa käteisvaroiksi, periaatteet, joiden mukaan varoja luovutetaan tai käytetään sen toiminnassa.
                              
                           
               VOIMAANTULO JA SIIRTYMÄSÄÄNNÖT
         
                     44L
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti kappaleen 32A lisäämisen sekä muutoksia kappaleisiin 34 ja 36–38. Yhteisön on sovellettava näitä muutoksia 1.1.2011 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
                  
               
            Muutokset IAS 1:een   
               Tilinpäätöstietojen esittäminen
            
         
         Lisätään otsikko ennen kappaletta 106. Muutetaan kappaletta 106. Lisätään kappaleen 106 jälkeen otsikko ja kappale 106A. Muutetaan kappaletta 107. Lisätään kappale 139F.
         RAKENNE JA SISÄLTÖ
         
            Laskelma oman pääoman muutoksista
         
         
            Oman pääoman muutoksia osoittavassa laskelmassa esitettävät tiedot
         
         
                     
                        106
                     
                  
                  
                     Yhteisön on esitettävä laskelma oman pääoman muutoksista kuten kappale 10 edellyttää. Oman pääoman muutoksia osoittavassa laskelmassa on seuraavat tiedot:
                     
                                 
                                    (a)
                                 
                              
                              
                                 
                                    kauden laaja tulos siten, että esitetään erikseen emoyhteisön omistajille ja määräysvallattomille omistajille kuuluvat kokonaismäärät;
                                 
                              
                           
                                 
                                    (b)
                                 
                              
                              
                                 
                                    IAS 8:n mukaisesti kirjatun takautuvan soveltamisen tai oikaisun vaikutukset kuhunkin oman pääoman erään; ja
                                 
                              
                           
                                 
                                    (c)
                                 
                              
                              
                                 
                                    [poistettu]
                                 
                              
                           
                                 
                                    (d)
                                 
                              
                              
                                 
                                    jokaisesta oman pääoman erästä täsmäytyslaskelma, joka osoittaa kirjanpitoarvon kauden alussa ja lopussa sekä erikseen muutokset, jotka johtuvat:
                                 
                                 
                                             
                                                (i)
                                             
                                          
                                          
                                             
                                                voitosta tai tappiosta;
                                             
                                          
                                       
                                             
                                                (ii)
                                             
                                          
                                          
                                             
                                                muista laajan tuloksen eristä; ja
                                             
                                          
                                       
                                             
                                                (iii)
                                             
                                          
                                          
                                             
                                                liiketoimista omistajien kanssa näiden toimiessa omistajan ominaisuudessa siten, että esitetään erikseen omistajien tekemät sijoitukset ja varojen jakaminen omistajille sekä sellaiset muutokset tytäryritysten omistusosuuksissa, jotka eivät johda määräysvallan menettämiseen.
                                             
                                          
                                       
                           
               
            Oman pääoman muutoksia osoittavassa laskelmassa tai liitetiedoissa esitettävät tiedot
         
         
                     
                        106A
                     
                  
                  
                     Yhteisön on jokaisen oman pääoman erän osalta esitettävä joko oman pääoman muutoksia osoittavassa laskelmassa tai liitetiedoissa eräkohtainen analyysi muista laajan tuloksen eristä (katso kappaleen 106 kohdan (d) alakohta (ii).
                  
               
                     
                        107
                     
                  
                  
                     Yhteisön on esitettävä joko oman pääoman muutoksia osoittavassa laskelmassa tai liitetiedoissa osingot, jotka kaudella on kirjattu varojen jakamisena omistajille, sekä vastaava osakekohtainen osinko.
                  
               SIIRTYMÄSÄÄNNÖT JA VOIMAANTULO
         
                     139F
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksia kappaleisiin 106 ja 107 sekä kappaleen 106A lisäämisen. Yhteisön on sovellettava näitä muutoksia 1.1.2011 tai sen jälkeen alkavilla tilikausilla. Aikaisempi soveltaminen on sallittua.
                  
               
            IAS 27:stä   
               Konsernitilinpäätös ja erillistilinpäätös johtuvia muutoksia koskevat siirtymäsäännöt
         
         
            IFRS-standardien muutokset
         
         
            IAS 21   
               Valuuttakurssien muutosten vaikutukset
            
         
         Muutetaan kappaletta 60B, ja lisätään kappale 60D.
         VOIMAANTULO JA SIIRTYMÄSÄÄNNÖT
         
                     60B
                  
                  
                     IAS 27 (sellaisena kuin se on muutettuna vuonna 2008) aiheutti kappaleiden 48A–48D lisäämisen ja muutoksen kappaleeseen 49. Yhteisön on sovellettava näitä muutoksia ei-takautuvasti 1.7.2009 tai sen jälkeen alkavilla tilikausilla. Jos yhteisö soveltaa IAS 27:ää (sellaisena kuin se on muutettuna vuonna 2008) aikaisemmalla kaudella, muutoksia on sovellettava tällä aikaisemmalla kaudella.
                  
               
                     60D
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 60B. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua.
                  
               
            IAS 28   
               Sijoitukset osakkuusyrityksiin
            
         
         Muutetaan kappaletta 41B, ja lisätään kappale 41E.
         VOIMAANTULO JA SIIRTYMÄSÄÄNNÖT
         
                     41B
                  
                  
                     IAS 27 (sellaisena kuin se on muutettuna vuonna 2008) aiheutti muutoksia kappaleisiin 18, 19 ja 35 sekä kappaleen 19A lisäämisen. Yhteisön on sovellettava kappaleen 35 muutosta takautuvasti ja kappaleiden 18 ja 19 muutoksia ja kappaletta 19A ei-takautuvasti 1.7.2009 tai sen jälkeen alkavilla tilikausilla. Jos yhteisö soveltaa IAS 27:ää (sellaisena kuin se on muutettuna vuonna 2008) aikaisemmalla kaudella, muutoksia on sovellettava tällä aikaisemmalla kaudella.
                  
               
                     41E
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 41B. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta ennen 1.7.2010, tästä on annettava tieto.
                  
               
            IAS 31   
               Osuudet yhteisyrityksissä
            
         
         Muutetaan kappaletta 58A, ja lisätään kappale 58D.
         VOIMAANTULO JA SIIRTYMÄSÄÄNNÖT
         
                     58A
                  
                  
                     IAS 27 (sellaisena kuin se on muutettuna vuonna 2008) aiheutti muutoksia kappaleisiin 45 ja 46 sekä kappaleiden 45A ja 45B lisäämisen. Yhteisön on sovellettava kappaleen 46 muutosta takautuvasti ja kappaleiden 45 muutosta ja kappaleita 45A ja 45B ei-takautuvasti 1.7.2009 tai sen jälkeen alkavilla tilikausilla. Jos yhteisö soveltaa IAS 27:ää (sellaisena kuin se on muutettuna vuonna 2008) aikaisemmalla kaudella, muutoksia on sovellettava tällä aikaisemmalla kaudella.
                  
               
                     58D
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 58A. Yhteisön on sovellettava tätä muutosta 1.7.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta ennen 1.7.2010, tästä on annettava tieto.
                  
               
            Muutokset IAS 34:ään   
               Osavuosikatsaukset
            
         
         OSAVUOSIKATSAUKSEN SISÄLTÖ
         
            Merkittävät tapahtumat ja liiketoimet
         
         
                     15
                  
                  
                     Yhteisön on sisällytettävä osavuosikatsaukseensa selostus sellaisista tapahtumista ja liiketoimista, jotka ovat merkittäviä niiden muutosten ymmärtämiseksi, joita yhteisön taloudellisessa asemassa ja tuloksessa on tapahtunut viimeisimmän tilikauden päättymisen jälkeen. Näitä tapahtumia ja liiketoimia koskevilla tiedoilla on päivitettävä viimeisimmässä vuositilinpäätöksessä esitetyt merkitykselliset tiedot.
                  
               
                     15A
                  
                  
                     Yhteisön osavuosikatsauksen käyttäjällä on käytettävissään kyseisen yhteisön viimeisin vuositilinpäätös. Siksi ei ole tarpeen esittää osavuosikatsauksen liitetiedoissa suhteellisen merkityksettömiä päivityksiä tietoihin, jotka on esitetty viimeisimpään vuositilinpäätökseen sisältyvissä liitetiedoissa.
                  
               
                     15B
                  
                  
                     Seuraavassa on luettelo tapahtumista ja liiketoimista, joista tietoja edellytetään, jos ne ovat merkittäviä; luettelo ei ole tyhjentävä.
                     
                                 (a)
                              
                              
                                 vaihto-omaisuuden kirjanpitoarvon alentaminen nettorealisointiarvoa vastaavaksi ja tällaisen kulukirjauksen peruuttaminen;
                              
                           
                                 (b)
                              
                              
                                 rahoitusvarojen, aineellisten käyttöomaisuushyödykkeiden, aineettomien hyödykkeiden tai muiden omaisuuserien arvon alentumisesta johtuvan tappion kirjaaminen ja tällaisen arvonalentumistappion peruuttaminen;
                              
                           
                                 (c)
                              
                              
                                 toiminnan uudelleenjärjestelystä johtuvia menoja varten tehtyjen varausten peruuttaminen;
                              
                           
                                 (d)
                              
                              
                                 aineellisten käyttöomaisuushyödykkeiden hankinnat ja luovutukset;
                              
                           
                                 (e)
                              
                              
                                 aineellisten käyttöomaisuushyödykkeiden hankkimista koskevat sitoumukset;
                              
                           
                                 (f)
                              
                              
                                 oikeudenkäynnin seurauksena suoritettavat korvaukset;
                              
                           
                                 (g)
                              
                              
                                 aikaisempia kausia koskevien virheiden korjaukset;
                              
                           
                                 (h)
                              
                              
                                 liiketoiminnallisten ja taloudellisten olosuhteiden muutokset, jotka vaikuttavat yhteisön rahoitusvarojen ja -velkojen käypään arvoon, kirjattiinpa kyseiset varat tai velat käypään arvoon tai jaksotettuun hankintamenoon;
                              
                           
                                 (i)
                              
                              
                                 lainan hoitamisen laiminlyönti tai lainasopimuksen ehtojen rikkominen, jota ei ole korjattu ennen raportointikauden päättymistä;
                              
                           
                                 (j)
                              
                              
                                 lähipiiriliiketoimet;
                              
                           
                                 (k)
                              
                              
                                 siirrot sellaisten käypien arvojen hierarkian tasojen välillä, joita käytetään rahoitusinstrumenttien käyvän arvon määrittämiseen.
                              
                           
                                 (l)
                              
                              
                                 muutokset rahoitusvarojen luokittelussa kyseisten varojen käyttötarkoituksen muutoksen seurauksena; ja
                              
                           
                                 (m)
                              
                              
                                 ehdollisten velkojen ja ehdollisten varojen muutokset.
                              
                           
               
                     15C
                  
                  
                     Yksittäiset IFRS-standardit sisältävät monien kappaleessa 15B lueteltujen erien esittämisvaatimuksia koskevia ohjeita. Kun tapahtuma tai liiketoimi on merkittävä yhteisön taloudellisessa asemassa tai tuloksessa viimeisimmän tilikauden päättymisen jälkeen tapahtuneiden muutosten ymmärtämiseksi, yhteisön osavuosikatsauksessa olisi esitettävä selvitys viimeisimpään vuositilinpäätökseen sisältyvistä merkityksellisistä tiedoista ja päivitettävä kyseiset tiedot.
                  
               
                     16–18
                  
                  
                     [poistettu]
                  
               
            Muut tilinpäätöksessä esitettävät tiedot
         
         
                     
                        16A
                     
                  
                  
                     Sen lisäksi, että yhteisö esittää tiedot merkittävistä tapahtumista ja liiketoimista kappaleiden 15–15C mukaisesti, sen on sisällytettävä osavuositilinpäätöksen liitetietoihin seuraavat tiedot, mikäli niitä ei esitetä muualla osavuosikatsauksessa. Tiedot on esitettävä normaalisti perustuen ajanjaksoon tilikauden alusta osavuosijakson loppuun.
                     
                                 
                                    (a)
                                 
                              
                              
                                 
                                    tieto siitä, että osavuositilinpäätöksessä sovelletaan samoja laatimisperiaatteita ja laskentamenetelmiä kuin edellisessä vuositilinpäätöksessä, tai – mikäli kyseisissä periaatteissa tai menetelmissä on tapahtunut muutoksia – kuvaus muutosten luonteesta ja vaikutuksesta.
                                 
                              
                           
                                 
                                    (b)
                                 
                              
                              
                                 
                                    selostus osavuosijakson toiminnan kausiluonteisuudesta tai jaksottaisuudesta.
                                 
                              
                           
                                 
                                    (c)
                                 
                              
                              
                                 
                                    sellaisten varoihin, velkoihin, omaan pääomaan, tulokseen tai rahavirtoihin vaikuttavien erien luonne ja määrä, jotka ovat luonteensa, kokonsa tai esiintymistiheytensä vuoksi poikkeuksellisia.
                                 
                              
                           
                                 
                                    (d)
                                 
                              
                              
                                 
                                    niiden muutosten luonne ja määrä, joita on tapahtunut tarkasteltavana olevan tilikauden aikaisemmilla osavuosijaksoilla esitettyjä lukuja koskevissa arvioissa tai aikaisemmilla tilikausilla esitettyjä lukuja koskevissa arvioissa.
                                 
                              
                           
                                 
                                    (e)
                                 
                              
                              
                                 
                                    vieraan ja oman pääoman ehtoisten arvopapereiden liikkeeseenlaskut, takaisinhankinnat ja takaisinmaksut.
                                 
                              
                           
                                 
                                    (f)
                                 
                              
                              
                                 
                                    maksetut osingot (yhteensä tai osaketta kohden) siten, että kantaosakkeille ja muille osakkeille maksetut osingot esitetään erikseen.
                                 
                              
                           
                                 
                                    (g)
                                 
                              
                              
                                 
                                    seuraavat segmenttikohtaiset tiedot (segmentti-informaation esittämistä vaaditaan yhteisön osavuosikatsauksessa vain, jos yhteisön on IFRS 8:n Toimintasegmentit mukaan esitettävä segmentti-informaatiota vuositilinpäätöksessään):
                                 
                                 
                                             
                                                (i)
                                             
                                          
                                          
                                             
                                                ulkoisilta asiakkailta saadut tuotot, jos ne sisältyvät segmentin voittoa tai tappiota kuvaavaan lukuun, jota ylin operatiivinen päätöksentekijä tarkastelee, tai jos ne muutoin säännöllisesti toimitetaan ylimmän operatiivisen päätöksentekijän tietoon.
                                             
                                          
                                       
                                             
                                                (ii)
                                             
                                          
                                          
                                             
                                                toisilta segmenteiltä saadut tuotot, jos ne sisältyvät segmentin voittoa tai tappiota kuvaavaan lukuun, jota ylin operatiivinen päätöksentekijä tarkastelee, tai jos ne muutoin säännöllisesti toimitetaan ylimmän operatiivisen päätöksentekijän tietoon.
                                             
                                          
                                       
                                             
                                                (iii)
                                             
                                          
                                          
                                             
                                                segmentin voittoa tai tappiota kuvaava luku.
                                             
                                          
                                       
                                             
                                                (iv)
                                             
                                          
                                          
                                             
                                                kokonaisvarat, joissa on tapahtunut olennainen muutos viimeisimmässä vuositilinpäätöksessä esitettyyn määrään nähden.
                                             
                                          
                                       
                                             
                                                (v)
                                             
                                          
                                          
                                             
                                                kuvaus eroavaisuuksista segmenttijaon perusteissa tai segmentin voiton tai tappion määrittämisperusteissa viimeisimpään vuositilinpäätökseen nähden.
                                             
                                          
                                       
                                             
                                                (vi)
                                             
                                          
                                          
                                             
                                                raportoitavien segmenttien yhteenlaskettujen voittoa tai tappiota kuvaavien lukujen täsmäytys yhteisön voittoon tai tappioon ennen verokuluja (tai -tuottoja) ja lopetettuja toimintoja. Jos yhteisö kuitenkin kohdistaa raportoitaville segmenteille esimerkiksi verokuluja (tai -tuottoja), yhteisö saa täsmäyttää segmenttien yhteenlasketut voittoa tai tappiota kuvaavat luvut näiden erien jälkeiseen voittoon tai tappioon. Olennaiset täsmäytyserät on yksilöitävä erikseen ja kuvattava täsmäytyslaskelmassa.
                                             
                                          
                                       
                           
                                 
                                    (h)
                                 
                              
                              
                                 
                                    osavuosijakson päättymisen jälkeiset tapahtumat, joita ei ole otettu huomioon osavuosijakson tilinpäätöslaskelmissa.
                                 
                              
                           
                                 
                                    (i)
                                 
                              
                              
                                 
                                    yhteisön rakenteessa osavuosijaksolla tapahtuneiden muutosten vaikutus, sisältäen mm. liiketoimintojen yhdistämiset, tytäryrityksiä ja pitkäaikaisia sijoituksia koskevan määräysvallan saamisen tai menettämisen, uudelleenjärjestelyt ja lopetettavat toiminnot. Jos kyseessä on liiketoimintojen yhdistäminen, yhteisön on esitettävä IFRS 3:ssa Liiketoimintojen yhdistäminen vaadittavat tiedot.
                                 
                              
                           
                                 
                                    (j)
                                 
                              
                              
                                 
                                    [poistettu]
                                 
                              
                           
               VOIMAANTULO
         
                     49
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen 15, kappaleiden 15A–15C ja 16A lisäämisen sekä kappaleiden 16–18 poistamisen. Yhteisön on sovellettava näitä muutoksia 1.1.2011 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
                  
               
            Muutos IFRIC 13:een   
               Kanta-asiakasohjelmat
            
         
         Lisätään kappale 10A.
         VOIMAANTULO JA SIIRTYMÄSÄÄNNÖT
         
                     10A
                  
                  
                     Toukokuussa 2010 julkaistu asiakirja IFRS-standardeihin tehdyt parannukset aiheutti muutoksen kappaleeseen AG2. Yhteisön on sovellettava tätä muutosta 1.1.2011 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
                  
               
      
         Liite
         
            Soveltamisohjeistus
         
         Muutetaan kappaletta AG2.
         
                     AG2
                  
                  
                     Yhteisö voi arvioida etupisteiden käyvän arvon niiden etujen käyvän arvon perusteella, joihin etupisteet voitaisiin vaihtaa. Etupisteiden käyvässä arvossa otetaan huomioon soveltuvin osin:
                     
                                 (a)
                              
                              
                                 niiden alennusten ja kannustimien määrä, joita muutoin tarjottaisiin asiakkaille, jotka eivät ole ansainneet etupisteitä alkuperäisestä myynnistä; ja
                              
                           
                                 (b)
                              
                              
                                 se osa etupisteistä, joita asiakkaiden ei odoteta käyttävän.
                              
                           Jos asiakkaat voivat valita erilaisten etujen välillä, etupisteiden käypä arvo kuvastaa saatavissa olevien etujen käypää arvoa painotettuna sen mukaisesti, miten usein kunkin edun odotetaan tulevan valituksi.
                  
               
      
         (1)  Kappaleissa B56–B62 termi ”osakeperusteiset palkitsemisjärjestelyt” tarkoittaa osakeperusteisesti maksettavia liiketoimia riippumatta siitä, onko niihin syntynyt oikeus vai ei.